ვერა ალვარესი

ვერა ალეხანდრა ალვარესი ( დ. 1971  ან 2 თებერვალი, 1976, მარ-დელ-პლატა, ბუენოს-აირესი)   — არგენტინელი ინჟინერი, მკვლევარი. სამეცნიერო და ტექნოლოგიური კვლევების ეროვნული საბჭოს (CONICET), მარ დელ პლატას სამეცნიერო და ტექნოლოგიური ცენტრის, INTEMA-სა და INQUISUR-ის წევრი.  ხელმძღვანელობს CONICET ოფისს მარ დელ პლატაში.  ამავე დროს, მუშაობს მარ დელ პლატას უნივერსიტეტის პროფესორად. 2020-2022 წლებში იკავებდა კომუნიკაციებისა და ტექნოლოგიების გადაცემის მინისტრის მოადგილის თანამდებობას.    ნანომასალების კვლევისა და განვითარების სფეროში მიღწეული წარმატებული კარიერის წყალობით,  გახდა არგენტინის ნანოტექნოლოგიების ფონდის პრეზიდენტი.  

 კარიერა 
ვერა ალვარესი სწავლობდა მასალების ინჟინერიას მშობლიური ქალაქის უნივერსიტეტში.   დაკავებული იყო ბიოდეგრადირებადი და ეკოლოგიური მასალების დაბინძურების პრობლემების გადაჭრით. ინტერვიუში მან განაცხადა, რომ  ცდილობს ხელი შეუწყოს თავისი ქვეყნის „სოციალურ-ეკონომიკურ განვითარებას.“  

2019 წელს დაიკავა მესამე ადგილი InnovaT Prize-ში  პროექტისთვის UNIBIO: ტექნოლოგიური პლატფორმა ბიო-სასოფლო-სამეურნეო რესურსების განვითარებისთვის, რომელიც, მისი თქმით, მიზნად ისახავს „ ხანგრძლივი პერსპექტივით საზღვაო ნარჩენებიდან მაღალი ინდუსტრიული ღირებულების ნაერთების შემუშავებას  პოტენციური ადრეული ეტაპების გამოყენებით სოფლის მეურნეობაში და ისეთ სფეროებში, როგორიცაა ბიომედიცინა, კოსმეტიკა და ტექსტილი.“ პროექტი ასევე მიზნად ისახავს აგროქიმიკატების გამოყენების შემცირებას.    ალვარესი ხსენებულ პროექტს ხელმძღვანელობდა კლაუდია კაზალონგასთან ერთად.  

2020 წლის მაისიდან  დაწყებული COVID-19 პანდემიის დროს, ალვარესმა, ვერონიკა ლასალთან ერთად, დაიწყო ბუნებრივი პოლიმერის შემუშავება, რომელიც ხელს უშლის SARS-CoV-2- ის გავრცელებას კიბოს გარკვეული სახეობების ეგზოჩონჩხის ქსოვილებში. ეს სადეზინფექციო და ანტივირუსული აგენტი ასევე დაეხმარება ისეთი პათოგენების განადგურებას, როგორიცაა სოკოები ან ბაქტერიები  . ალვარესმა და ლასალმა ჩაატარეს საკუთარი კვლევები COVID-19-ის პრევენციაზე.  

სავარაუდოდ,  მათი პროდუქტის გამოყენება შესაძლებელი იქნება ყოველდღიურ ცხოვრებაში გრძელვადიანი პერსპექტივით, თუმცა თავდაპირველად ის მხოლოდ ჯანდაცვის მუშაკებისთვის იქნება განკუთვნილი.   პროექტი შეარჩია კვლევის, განვითარებისა და ინოვაციების სააგენტომ 64 სხვა პროექტთან ერთად, როგორც სპეციალური მიმართვის ნაწილი კოროვირუსული დაავადების წინააღმდეგ;  აღნიშნულია, რომ დაწესებულება პროექტის ერთ-ერთი სპონსორია. . 2020 წლის აგვისტოში, ვერა ალვარესის ხელმძღვანელობით  შეირჩა გუნდი არგენტინის საზოგადოებრივი ჯანდაცვის დაწესებულებებში სამედიცინო პერსონალისთვის დამცავი აღჭურვილობის მიწოდებისა და წარმოებისთვის.  

2020 წლის ნოემბერში ალვარესმა მიიღო მეცნიერი ქალებისთვის განკუთვნილი  L'Oreal-UNESCO-ს ჯილდო  მატერიალურ მეცნიერებათა კატეგორიაში გელის პროექტისთვის Desarrollo de geles, films y recubrimientos poliméricos para la elaboración de materiales de protección y de inactivación del COVID-19 de distintas superficies (გელების, ფირების და პოლიმერული საფარის შემუშავება დამცავი მასალების წარმოებისთვის და COVID-19-ის ინაქტივაციისთვის სხვადასხვა ზედაპირზე ).  

2023 წლის აგვისტოდან ალვარესი ხელმძღვანელობს CONICET Mar del Plata-ს. იგი პირველი ქალია ხსენებულ თანამდებობაზე.  

2023 წელს მას მიენიჭა Konex Platinum Prize გასული ათწლეულის განმავლობაში ნანომეცნიერებისა და ანალიტიკური ქიმიის დარგში გაწეული სამუშაოსთვის.  

 ჯილდოები 

 2010: ალვარო ბარბას პრემია მასალების ინჟინერიაში — ზუსტ, ფიზიკურ და საბუნებისმეტყველო მეცნიერებათა ეროვნული აკადემია (ANCEFN).  
 2012: უმბერტო ციანკალინის პრემია — ბუენოს აირესის პროვინციის საინჟინრო აკადემია.  
 2014: ანტონიო მარინის ჯილდო — ეროვნული საინჟინრო აკადემია.  
 2015: Bunge & Born Foundation Prize.  
 2016: ბერნარდო უსაის პრემია — მეცნიერებისა და ტექნოლოგიების სამინისტრო.  
 2018: ნახსენებია L'Oréal-CONICET-ში.  
 2018 : ტექნოლოგიური ინოვაციები — ზუსტ, ფიზიკურ და საბუნებისმეტყველო მეცნიერებათა ეროვნული აკადემია.  
 2019: Innova-T Foundation-ის 25 წელი.  
 2020 : L'Oréal-CONICET პრემია მეცნიერი ქალებისთვის.
 2023:  ჯილდო Konex Brillante.  

 სქოლიო 

კატეგორია:ქალი მეცნიერები
კატეგორია:დაბადებული 1976
კატეგორია:დაბადებული 2 თებერვალი
კატეგორია:დაბადებული 1971
კატეგორია:არგენტინელი მეცნიერები